pythainlp/thai-wiki-dataset-v4 huggingface dataset:
การลงลายผิวภาพ

การลงลายผิวภาพ หรือ เทกซ์เจอร์แมปปิง (texture mapping) เป็นเทคนิคในการใส่ลายผิวให้กับพื้นผิวของแบบจำลองสามมิติที่สร้างด้วย คอมพิวเตอร์กราฟิกส์สามมิติ คำว่า "เทกซ์เจอร์" เดิมทีหมายถึงเนื้อของผ้าหรือสิ่งทอ แต่ในที่นี้หมายถึงลวดลายของผิว
ภาพรวม.
เทคนิคการลงลายผิวภาพได้รับการพัฒนาใน ปี 1974 โดยเอ็ดวิน แคตมัลและพวกที่มหาวิทยาลัยยูทาห์ ซึ่งมีส่วนร่วมในการผลิต CG จำลอง สำหรับอุตสาหกรรมให้บริษัทเอวานส์ แอนด์ ซัทเทอร์แลนด์
มีการใช้ลายผิวเหมือนวอลล์เปเปอร์กับพื้นผิวของวัตถุสามมิติ ทำให้มีการปรับปรุงพื้นผิวที่เหนือกว่าแบบจำลองที่ไม่มีพื้นผิวอย่างเทียบไม่ติด ตัวอย่างเช่น หากใช้ลายผิวกับทรงหลายหน้าที่ไม่สม่ำเสมอ สามารถแสดงผิวของภูเขาหินที่เหมือนจริงได้โดยไม่ต้องใช้โพลีกอนแสดงผิวนูนเว้าจำนวนมาก เมื่อสร้างแบบจำลองสามมิติเพื่อใช้งานจริง การสร้างผิวนูนเว้าด้วยการเพิ่มโพลีกอนเป็นวิธีที่ไม่มีประสิทธิภาพและกินทรัพยากร ดังนั้นการลงลายผิวภาพจึงถูกนำมาใช้ในหลาย ๆ สถานการณ์เพื่อลดจำนวนรูปหลายเหลี่ยมและปรับปรุงประสิทธิภาพ
ข้อเสียของเทคนิคการลงลายผิวภาพคือระดับของรายละเอียดเมื่อแสดงผลขึ้นอยู่กับความละเอียดของภาพพื้นผิว ดังนั้นหากความละเอียดของภาพที่ใช้เป็นผิวไม่สูงพอ รูปหลายเหลี่ยมใกล้กับมุมมองจะเผยให้เห็นพิกเซลของภาพ เมื่อพยายามเพิ่มความละเอียดของพื้นผิวเพื่อแก้ปัญหานี้ ก็จะเปลืองพื้นที่สำหรับจัดเก็บภาพพื้นผิว สิ่งนี้เทียบได้กับข้อเสียของภาพกราฟิกส์แรสเตอร์เมื่อเทียบกับภาพกราฟิกส์เวกเตอร์
พารัลแลกซ์แมปปิง

พารัลแลกซ์แมปปิง (parallax mapping) เป็นหนึ่งในเทคนิคของการลงลายผิวภาพในคอมพิวเตอร์กราฟิกส์สามมิติ ทำโดยการนำหลักการพารัลแลกซ์การเคลื่อนที่ โดยนำข้อมูลความสูงมาใส่ให้กับลายผิวที่ไม่มีความนูนเว้า ทำให้สามารถแสดงความนูนเว้าบนพื้นผิวของวัตถุได้สมจริงมากขึ้น
วิธีการนี้เผยแพร่ในปี 2001 โดย โทโมมิจิ คาเนโกะ (; โรมาจิ: "Kaneko Tomomichi") และพวก
ภาพรวม.
มนุษย์รู้สึกถึงความใกล้ไกลได้จากปรากฏการณ์พารัลแลกซ์การเคลื่อนที่ นั่นคือเมื่อมุมมองเปลี่ยนไป จะรู้สึกได้ว่าวัตถุเคลื่อนที่เร็วอยู่ใกล้ และวัตถุเคลื่อนที่ช้าอยู่ไกล (เช่น เมื่อมองจากหน้าต่างรถไฟชิงกันเซ็งจะเห็นรั้วกั้นซึ่งอยู่ใกล้เปลี่ยนไปอย่างรวดเร็ว แต่ภูเขาซึ่งอยู่ไกลจะเปลี่ยนช้า) ในขณะเดียวกัน สำหรับวัตถุที่มีระดับการพารัลแลกซ์เท่ากันจะรู้สึกว่ามีระยะทางเท่ากัน
มีปัญหาสำคัญสองประการเมื่อถ่ายทอดความนูนเว้าลงไปยังพื้นผิวโพลีกอนผิวเรียบ หนึ่งในนั้นคือ การสูญเสียความรู้สึกถึงความสามมิติเนื่องจากขาดพารัลแลกซ์การเคลื่อนไหว ในวัตถุต้นแบบ ส่วนนูนจะอยู่ใกล้กับมุมมองมากขึ้นและส่วนเว้าจะอยู่ห่างออกไป ดังนั้นเมื่อขอบเขตการมองเห็นเคลื่อนไป ส่วนนูนจะเคลื่อนที่เร็วขึ้น ซึ่งสร้างความรู้สึกใกล้ไกล อย่างไรก็ตาม เมื่อเปลี่ยนมาแสดงความนูนเว้าของผิวโดยใช้เทคนิคการลงลายผิวภาพจะทำให้ไม่อาจสัมผัสถึงความไม่สม่ำเสมอนั้นได้ ดังนั้นเมื่อเปลี่ยนมุมมอง จะเห็นว่าส่วนนูนและส่วนเว้าจะเคลื่อนที่ด้วยความเร็วเท่ากันและไม่รู้สึกถึงความรู้สึกใกล้ไกล นอกจากนี้ เนื่องจากความไม่สม่ำเสมอที่ควรจะสะท้อนให้เห็นในโครงร่างจะถูกปรับให้เรียบขึ้น ภาพเงาจึงไม่เปลี่ยนไปตามมุมมอง
ในเทคนิคพารัลแลกซ์แมปปิง การประมาณพารัลแลกซ์จะดำเนินการโดยใช้ข้อมูลความสูง และปัญหาข้างต้นจะได้รับการแก้ไขหรือบรรเทาลง ในระหว่างการทำแผนที่ พิกัดพื้นผิวที่เกี่ยวข้องกับแต่ละจุดเมื่อวาดโพลีกอนจะเลื่อนไปตามมุมที่เกิดจากเวกเตอร์แนวสายตาจากมุมมองไปยังจุดและเวกเตอร์แนวฉาก และค่าของแผนที่ความสูง เมื่อแนวสายตาเปลี่ยนไปเป็นทิศทางที่ตั้งฉากกับเวกเตอร์แนวฉาก ความเบี่ยงเบนของพิกัดพื้นผิวจะเพิ่มขึ้นแล้วทำให้เกิดความรู้สึกเป็นสามมิติขึ้นมา
มีเทคนิคการลงลายพื้นผิวแบบอื่นที่ทำให้รู้สึกถึงความเป็นสามมิติ ได้แก่ บัมป์แมปปิง และ นอร์มัลแมปปิง ซึ่งอาศัยการใช้เงา และเราสามารถใช้เทคนิคพารัลแลกซ์แมปปิงซึ่งใช้พารัลแลกซ์การเคลื่อนไหวร่วมกับวิธีการเหล่านี้ได้ ทำให้การทำแผนที่สมจริงมากขึ้นโดยสร้างทั้งเงาและพารัลแลกซ์
ในความเป็นจริงเสมือน ซึ่งพารัลแลกซ์การเคลื่อนไหวเกิดขึ้นตลอดเวลาจากมุมมองบุคคลที่หนึ่ง มักได้รับการแนะนำให้ใช้พารัลแลกซ์แมปปิงหรือวิธีที่พัฒนาขึ้นจากเทคนิคนี้
เกรย์สัน วอลเลอร์

แมทธิว แฟร์รีลลี (Matthew Farrelly; เกิด 21 มีนาคม ค.ศ. 1990) เป็นนักมวยปล้ำอาชีพชาวออสเตรเลีย ปัจจุบันเขาเซ็นสัญญากับ WWE ซึ่งเขาสังกัดใน NXT ภายใต้ชื่อ เกรย์สัน วอลเลอร์ (Grayson Waller) และย้ายไปอยู่ในค่ายหลัก SmackDown ตั้งแต่วันที่ 8 พฤษภาคม 2023 ก่อนเซ็นสัญญากับ WWE เขาเคยปล้ำในสมาคมอิสระภายใต้ชื่อ แมตตี วอห์ลเบิร์ก (Matty Wahlberg) นอกจากนี้เขายังเป็นครูสอนประวัติศาสตร์ในรัฐนิวเซาท์เวลส์บ้านเกิดของเขา และยังเป็นส่วนหนึ่งของทีวีซีรีส์เรื่อง Australian Survivor อีกด้วย
สโมสรฟุตบอลนอตทิงแฮมฟอเรสต์ในฤดูกาล 1975–76

ฤดูกาล 1975–76 เป็นฤดูกาลที่ 4 ติดต่อกันของนอตทิงแฮมฟอเรสต์ในดิวิชั่น 2 นับตั้งแต่ตกชั้นในปี ค.ศ. 1972
สรุป.
ในช่วงฤดูร้อนคณะกรรมการบริหารได้แต่งตั้ง บีเจ แอปเปิลบี เป็นประธานสโมสรคนใหม่ ทีมเสริมทัพด้วยผู้เล่นหลายคน ปีเตอร์ เวลส์ ผู้รักษาประตูจากทีมเยาวชน สำหรับแนวรับ แฟรงค์ คลาร์ก ได้ฟรีมาจากนิวคาสเซิลยูไนเต็ด หลังจากเล่นไป 14 ฤดูกาล สำหรับกองกลาง เทอร์รี่ เคอร์แรน ย้ายเข้ามาจากดองคัสเตอร์โรเวอส์ รวมถึงการย้ายออกไปดองคัสเตอร์โรเวอส์ของผู้รักษาประตู เดนนิส พีค็อก และเอียน มิลเลอร์ กองกลาง เริ่มต้นฤดูกาล ทีมเริ่มต้นได้ไม่ดีในลีก และตกรอบ 3 ในลีกคัพ สำหรับการย้ายทีมช่วงฤดูหนาว สโมสรคว้าตัว คอลิน บาร์เร็ตต์ กองหลังจากแมนเชสเตอร์ซิตี แต่ได้ลงเล่นเพียงไม่กี่นัดในฤดูกาลนี้เนื่องจากอาการบาดเจ็บ สโมสรตกรอบ 3 ในเอฟเอคัพโดยพ่ายแพ้ให้กับปีเตอร์โบโรยูไนเต็ด สำหรับครึ่งฤดูกาลหลัง คลัฟเสริมแนวรับโดยให้จอห์น แม็คโกเวิร์นทำหน้าที่เป็นกองหลังตัวกลาง บวกกับผลงานที่ยอดเยี่ยมของเอียน โบว์เยอร์และเคอร์แรนทำให้ทีมจบอันดับที่ 8 ของลีก
จุดยอด (คอมพิวเตอร์กราฟิกส์)

จุดยอด (vertex) ในทางคอมพิวเตอร์กราฟิกส์ เป็นองค์ประกอบพื้นฐานที่เก็บชุดของสมบัติที่จำเป็นสำหรับการสร้างแบบจำลองสามมิติ เช่น ตำแหน่งภายในปริภูมิสามมิติ ใน OpenGL ค่าที่ตั้งไว้ล่วงหน้าของจุดยอดจะรวมสมบัติต่าง ๆ เช่น ตำแหน่ง เวกเตอร์แนวฉาก สี สีเสริม และพิกัดบนลายผิว และสามารถเพิ่มสมบัติอื่น ๆ ผ่านการเขียนโปรแกรมการให้แสงเงา
ความเกี่ยวข้องกับเรขาคณิต.
ในคอมพิวเตอร์กราฟิกส์ แบบจำลองสามมิติมักจะแสดงเป็นรูปทรงหลายหน้าที่ประกอบด้วย รูปสามเหลี่ยม ข้อมูลที่อยู่ในจุดยอดนั้นไม่เพียงแค่พิกัดที่อยู่ในรูปทรงเรขาคณิต แต่ยังประกอบไปด้วยข้อมูลเพิ่มเติมที่จำเป็นสำหรับการแสดงผล เช่น สี คุณสมบัติการสะท้อน พิกัดบนลายผิวและแนวฉาก ฯลฯ
ไทยแลนด์ อเมเจอร์ลีก ฤดูกาล 2566 – โซนภาคตะวันออก

ไทยแลนด์ อเมเจอร์ลีก ฤดูกาล 2566 โซนภาคตะวันออก เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคตะวันออกตอนบน และภาคตะวันออกตอนล่าง
รูปแบบการแข่งขัน.
การแข่งขันในฤดูกาล 2566 จะแบ่งออกเป็นสองโซนย่อยได้แก่ภาคตะวันออกตอนบนและภาคตะวันออกตอนล่าง โดยในโซนภาคตะวันออกตอนบนจะแข่งแบบแพ้คัดออกจำนวน 1 นัด โดยทีมที่ชนะจะผ่านเข้ารอบแพ้คัดออกโซนย่อย และภาคตะวันออกตอนล่างจะแข่งแบบแบ่งกลุ่ม โดยเริ่มจากรอบมินิลีก แบ่งออกเป็นกลุ่มเอ 3 สโมสร และกลุ่มบี 4 สโมสร โดยแข่งขันกันแบบพบกันหมด
สโมสรที่เข้าแข่งขัน.
ในฤดูกาล 2566 มีสโมสรเข้าแข่งขันจำนวน 12 สโมสร โดยแบ่งออกเป็นภาคตะวันออกตอนบน 5 สโมสร และภาคตะวันออกตอนล่าง 7 สโมสร
<templatestyles src="Col-begin/styles.css"/>
สนามแข่งขัน.
การแข่งขันในโซนภาคตะวันออกใช้สนามแข่งขันในจังหวัดต่าง ๆ ดังนี้
การแข่งขันในโซนภาคตะวันออกตอนบน.
การจับสลากคู่แข่งขันมีขึ้นในวันที่ 21 เมษายน 2566
รอบแพ้คัดออก.
รอบคัดเลือก.
 
การแข่งขันในโซนภาคตะวันออกตอนล่าง.
การจับสลากแบ่งสายมีขึ้นในวันที่ 21 เมษายน 2566
รอบมินิลีก.
<section begin=eastern region upper group a/><onlyinclude></onlyinclude><section end=eastern region upper group a/>
<section begin=eastern region lower group b/><onlyinclude></onlyinclude><section end=eastern region lower group b/>
ฟรอยลา ซาลาม

เดมฟรอยลา ซาลาม  เป็นนักมานุษยวิทยาชาวเบลีซ และผู้นำชุมชนโมปานมายา ซึ่งดำรงตำแหน่งผู้สำเร็จราชการเบลีซตั้งแต่วันที่ 27 พฤษภาคม ค.ศ. 2021 โดยซาลามเป็นคนพื้นเมืองเชื้อสายมายาคนแรกที่ดำรงตำแหน่งผู้สำเร็จราชการของประเทศใด ๆ ในประวัติศาสตร์ของเครือจักรภพ
บัมป์แมปปิง

บัมป์แมปปิง (bump mapping) เป็นเทคนิคในทางคอมพิวเตอร์กราฟิกส์ที่ใช้ในการเร็นเดอร์ ทำโดยพิจารณาความแตกต่างของเวกเตอร์แนวฉากบนพื้นผิวของวัตถุโดยใช้แผนที่ความสูงเพื่อนำไปคำนวณแสงและเงาให้กับแต่ละพิกเซล ภาพที่ได้จะมีความสมบูรณ์และมีรายละเอียด ใกล้เคียงกับรายละเอียดที่เป็นอยู่ในธรรมชาติมากขึ้น
เทคนิคนี้ได้ถูกเผยแพร่โดยจิม บลินในปี 1978
เปรียบเทียบกับวิธีอื่น ๆ.
ตั้งแต่ช่วงปี 2000 เป็นต้นมา วิธีการนอร์มัลแมปปิง ได้เป็นที่นิยมใช้มากกว่าบัมป์แมปปิง ถูกใช้โดยทั่วไปในการทำ 3DCG เช่น ในเกม นอร์มัลแมปปิงสามารถเก็บข้อมูลทิศทางในแนวแกน x, y, z ต่างจากบัมป์แมปปิงซึ่งเก็บได้เฉพาะข้อมูลความสูง จึงสามารถแสดงได้แม่นยำกว่า อย่างไรก็ตาม นอร์มัลแมปปิงจะต้องแสดงผลโดยใช้เครื่องมือพิเศษบางประเภท ในขณะที่บัมป์แมปปิงมีข้อดีตรงที่สามารถสร้างด้วยมือได้อย่างง่ายดายโดยใช้ซอฟต์แวร์ระบายสี
เทคนิคขั้นสูงอื่น ๆ เช่น พารัลแลกซ์แมปปิง ยังถูกใช้กันโดยทั่วไปในเกมตั้งแต่ยุคปี 2010 เป็นต้นมา บัมป์แมปปิงและนอร์มัลแมปปิงนั้นจะแสดงเฉพาะเงาโดยการเปลี่ยนความอ่อนเข้มโดยที่ยังคงรักษาตำแหน่งของพื้นผิวของวัตถุไว้ตามเดิม ทำให้ดูไม่เป็นธรรมชาติเมื่อผิวมีความนูนเว้าขนาดใหญ่มาก ส่วนพารัลแลกซ์แมปปิงจะมีการเลื่อนพิกัดของลายผิวของวัตถุ จึงสามารถแสดงได้แม่นยำยิ่งขึ้น
อย่างไรก็ตาม ทั้งบัมป์แมปปิง นอร์มัลแมปปิง และพารัลแลกซ์แมปปิง ต่างก็ไม่ได้เปลี่ยนรูปร่างของวัตถุ ดังนั้นเงาร่างของตัววัตถุจะไม่เปลี่ยนแปลง ดังนั้น แม้จะใช้วิธีพารัลแลกซ์แมปปิงซึ่งสามารถแสดงออกได้อย่างสมจริง การแสดงออกใกล้กับเงาร่างของวัตถุนั้นก็ยังอาจดูไม่เป็นธรรมชาติ
อีกวิธีที่คล้ายกับบัมป์แมปปิงคือ ดิสเพลซเมนต์แมปปิง ซึ่งเป็นอีกเทคนิคระดับสูงที่ใช้ในการสร้างหนัง แม้ว่าจะไม่นิยมใช้กับเกมช่วงยุคปี 2010 เนื่องจากการกินทรัพยากรเครื่องหนักเกินไป ข้อแตกต่างคือบัมป์แมปปิงจะเปลี่ยนเฉพาะพื้นผิวแนวฉากเพื่อเปลี่ยนลักษณะที่แสงตกกระทบ ทำให้ดูราวกับว่ามีการนูนและเว้า ในขณะที่ดิสเพลซเมนต์แมปปิงจะเปลี่ยนรูปร่างของตัววัตถุไปเลย จึงสามารถแสดงได้อย่างแม่นยำยิ่งขึ้น
สติเยปาน เมซิช

สติเยปาน เมซิช (24 ธันวาคม พ.ศ. 2477 –) เป็นนักกฎหมายและนักการเมืองชาวโครเอเชียซึ่งดำรงตำแหน่งประธานาธิบดีคนที่สองของโครเอเชียตั้งแต่ปี พ.ศ. 2543 จนถึงปี พ.ศ. 2553 ก่อนหน้านี้เขาเคยดำรงตำแหน่งนายกรัฐมนตรีของสาธารณรัฐสังคมนิยมโครเอเชีย ประธานาธิบดีคนสุดท้ายของสหพันธ์สาธารณรัฐสังคมนิยมยูโกสลาเวีย เลขาธิการขบวนการไม่ฝักใฝ่ฝ่ายใด หลังโครเอเชียได้รับเอกราชเขายังดำรงตำแหน่งเป็นประธานรัฐสภาโครเอเชียตั้งแต่ พ.ศ. 2535 ถึง พ.ศ. 2537 รวมทั้งยังเป็นผู้พิพากษาที่นาชีเชและนายกเทศมนตรีเมืองออราฮอวิชาซึ่งเป็นบ้านเกิดของเขา
เมซิชเคยเป็นสมาชิกสภาผู้แทนราษฎรของสาธารณรัฐสังคมนิยมโครเอเชียในช่วงคริสต์ทศวรรษ 1960 จากนั้นได้เว้นว่างงานการเมืองเป็นเวลานานจนกระทั่งในปี พ.ศ. 2533 เขาได้รับเลือกให้เป็นนายกรัฐมนตรีของสาธารณรัฐสังคมนิยมโครเอเชียในนามพรรคสหภาพประชาธิปไตยโครเอเชีย และยังดำรงตำแหน่งประธานาธิบดีของสหพันธ์สาธารณรัฐสังคมนิยมยูโกสลาเวียก่อนล่มสลายใน พ.ศ. 2534 หลังจากการล่มสลายของยูโกสลาเวีย เขาได้รับเลือกให้เป็นประธานรัฐสภาโครเอเชีย ก่อนจะลาออกจากพรรคสหภาพประชาธิปไตยโครเอเชียเพื่อจัดตั้งพรรคประชาธิปไตยอิสรนิยมแห่งโครเอเชีย ก่อนที่ในปี พ.ศ. 2540 สมาชิกพรรคดังกล่าวจะรวมกับพรรคประชาชนโครเอเชีย
หลังการถึงแก่อสัญกรรมของฟราโญ ตุจมันในปี พ.ศ. 2542 เขาได้รับการเลือกตั้งให้เป็นประธานาธิบดีคนที่สองของโครเอเชียในเดือนกุมภาพันธ์ พ.ศ. 2543 เขาเป็นประธานาธิบดีโครเอเชียคนสุดท้ายที่ดำรงตำแหน่งด้วยระบอบกึ่งประธานาธิบดีก่อนที่จะมีการเปลี่ยนระบอบการปกครองเป็นสาธารณรัฐระบบรัฐสภาโดยลดอำนาจของประธานาธิบดีลง ต่อมาเขาได้รับการเลือกตั้งกลับมาอีกครั้งในปี พ.ศ. 2548 ในวาระการดำรงตำแหน่งประธานาธิบดีสมัยที่สองของเขาเป็นช่วงที่เขาได้รับคะแนนนิยมจากประชาชนโครเอเชียมากที่สุดจากการสำรวจความคิดเห็นโดยสื่อภายในประเทศ
ในเดือนกุมภาพันธ์ พ.ศ. 2545 เมซิชเดินทางเยือนประเทศไทยอย่างเป็นทางการในฐานะแขกของรัฐบาลทักษิณ ชินวัตร และได้เข้าเฝ้าสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ลุยจี เบลตราเม กวัตตรอกกี และมารีอา กอร์ซีนี

ลุยจี เบลตราเม กวัตตรอกกี (12 มกราคม ค.ศ. 1880 – 9 พฤศจิกายน ค.ศ. 1951) และมารีอา กอร์ซีนี-เบลตราเม กวัตตรอกกี (24 มิถุนายน ค.ศ. 1884 – 26 สิงหาคม ค.ศ. 1965) เป็นฆราวาสนิกายโรมันคาทอลิกชาวอิตาลีสองคนที่แต่งงานกัน ซึ่งกลายเป็นคู่รักคู่แรกที่ได้รับการประกาศเป็นบุญราศีพร้อมกันใน ค.ศ. 2001 ตามที่สมเด็จพระสันตะปาปายอห์น ปอลที่ 2 กล่าวไว้ พวกเขาดำเนินชีวิตแบบ "ธรรมดาในแบบที่ไม่ธรรมดา" พวกเขาได้รับการเฉลิมฉลองในวันที่ 25 พฤศจิกายน—ซึ่งเป็นวันครบรอบแต่งงานของพวกเขา
ลุยจี เบลตราเม กวัตตรอกกี.
ลุยจีเกิดที่กาตาเนียใน ค.ศ. 1880 โดยเป็นบุตรของการ์โล และฟรันเชสกา เบลตราเม วีตา โดยนามสกุลที่สองถูกเพิ่มเข้ามาเมื่อลุยจีได้รับการเลี้ยงดูและนำโดยสเตฟานีอา และลุยจี กวัตตรอกกี ซึ่งเป็นป้าและลุงที่ไม่มีบุตรของเขา แต่ยังคงรักษาความสัมพันธ์ใกล้ชิดกับพ่อแม่ผู้ให้กำเนิดของเขา เขาเข้าเรียนที่โรงเรียนที่อังโกนาแล้วย้ายไปโรมซึ่งเขาอาศัยอยู่ในบริเวณเอสกวีลีเน ต่อมา เขาศึกษานิติศาสตร์ที่มหาวิทยาลัยซาปีเอนซาแห่งโรมและสำเร็จการศึกษาใน ค.ศ. 1902 ด้วยปริญญาด้านกฎหมาย
หลังจากสำเร็จการศึกษา กวัตตรอกกีเข้ารับตำแหน่งทางกฎหมายในแผนกฝ่ายควบคุมด้านการบริหารการเงิน และต่อมาได้ดำรงตำแหน่งหลายตำแหน่งในคณะกรรมการธนาคารหลายแห่ง รวมถึงธนาคารแห่งประเทศอิตาลี
มารีอา กอร์ซีนี.
มารีอา ลุยซา กอร์ซีนี เกิดที่เมืองฟลอเรนซ์ใน ค.ศ. 1884 ซึ่งเป็นสมาชิกของตระกูลกอร์ซีนีผู้สูงศักดิ์ โดยพ่อของเธอชื่ออันเจย์โลโล กอร์ซีนี เป็นนายทหารกองทัพบกแห่งแกรนาเดียร์ ส่วนแม่ของเธอคือจูเลีย ซัลวี และเนื่องจากพ่อของเธอต้องย้ายทางทหารบ่อยครั้ง ทางครอบครัวจึงอาศัยอยู่ในปิสโตยา, อาเรซโซ และโรม
กอร์ซีนีมีการศึกษาที่ยอดเยี่ยมตั้งแต่อายุยังน้อย นักบวชแพริชสอนชั้นเรียนวรรณกรรม ซึ่งทำให้เธอมีพื้นฐานในการเขียนเรียงความและหนังสือเกี่ยวกับการศึกษา, ศาสนา, ครอบครัว และการเลี้ยงดูทางจิตวิญญาณของเด็ก ๆ เธอดำเนินชีวิตทางศาสนาที่เข้มงวด ซึ่งรวมถึงการให้คำปรึกษาทางศาสนา เข้าร่วมพิธีมิสซา, รับศีลมหาสนิททุกวัน และท่องบทสวดมนต์ แม้ว่าเธอจะได้เข้าเรียนในโรงเรียนแพริชในโรมที่ดูแลโดยแม่ชี แต่เมื่อแม่ชีคนหนึ่งพูดจาไม่ดีต่อพระมหากษัตริย์ กอร์ซีนีก็ย้ายไปเรียนที่โรงเรียนของรัฐ โดยหลังจากสำเร็จการศึกษา เธอก็ได้เป็นศาสตราจารย์ด้านการศึกษาและเป็นอาจารย์
ชีวิตแต่งงาน.
กอร์ซีนีได้พบกับกวัตตรอกกี ซึ่งเป็นลูกชายของเพื่อนในครอบครัว ที่บ้านของครอบครัวเธอในฟลอเรนซ์ ทั้งสองแต่งงานกันเมื่อวันที่ 25 พฤศจิกายน ค.ศ. 1905 โบสถ์น้อยกัปเปลลากอร์ซีนี ในมหาวิหารซันตามาเรียมัจโจเร ที่โรม ในช่วงปีแรก ๆ หลังจากแต่งงาน พวกเขาอาศัยอยู่ร่วมกับพ่อแม่และปู่ย่าตายาย
เธอเป็นคนเคร่งศาสนามาก แต่สามีของเธอในช่วงปีแรก ๆ กลับไม่เป็นเช่นนั้น ในช่วงสามปีแรกของการแต่งงาน กอร์ซีนีให้กำเนิดลูกสามคน ได้แก่ ฟีลิปโป (เกิดใน ค.ศ. 1906), สเตฟาเนีย (เกิดใน ค.ศ. 1908) และเชซาเร (เกิดใน ค.ศ. 1909) ครั้นเมื่อได้รับการวินิจฉัยว่ามีอาการรกเกาะต่ำในระหว่างตั้งครรภ์ครั้งที่สี่ และเมื่อพิจารณาถึงอันตรายที่อาจเกิดขึ้นในช่วงที่ตั้งครรภ์จนคลอด แพทย์จึงแนะนำให้ทั้งคู่ทำแท้ง สามีของเธอได้รับคำแนะนำว่า นอกจากจะมีการแทรกแซงจากแพทย์ เขาก็ควรคาดว่าจะต้องเป็นหม้ายและมีลูกเล็ก ๆ สามคนที่ต้องดูแล อย่างไรก็ตาม บรรดาแพทย์ได้กระตุ้นให้เกิดการเจ็บครรภ์และคลอดเด็กก่อนกำหนด กอร์ซีนีเชื่อว่าความศรัทธาที่เธอมีต่อพระเจ้าทำให้เธอและลูกของเธอรอดชีวิตมาได้ โดยเอนรีเกตตา (เกิดใน ค.ศ. 1914) พร้อมด้วยพี่น้องอีกสองคนของเธอ ได้เข้าร่วมพิธีประกาศบุญราศีแก่พ่อแม่ของพวกเขา (เมื่อ ค.ศ. 2001)
สกรรจ์ รามบุตร

สกรรจ์ รามบุตร เป็นอดีตนักแสดงชายชาวไทยเชื้อสายอินเดีย
ประวัติ.
สกรรจ์ เป็นอดีตนักแสดงมากบทบาททั้งตัวประกอบ,คนดี,ตัวร้าย,และตลกขบขันรวมถึงแนวอีโรติก เข้าสู่วงการบันเทิงจากการแสดงภาพยนตร์เรื่องแรกคือเรื่อง พรุ่งนี้ก็สายเกินไป ออกฉายในปีพ.ศ."2522" และมีผลงานละครเรื่องแรก คนเริงเมือง ทางช่อง 3 ในปีเดียวกัน
สกรรจ์ รามบุตร มีชื่อจริงว่า ดำรงค์เดช เตกูรามี ชื่อเล่นว่า "ตุ๋ย" เป็นลูกครึ่งไทย-อินเดีย มีบิดาเป็นชาวอินเดีย มารดาเป็นชาวไทย ส่วนตัวเขานับถือศาสนาพุทธ พื้นเพเดิมเป็นชาวย่านบางลำพู, จังหวัดพระนคร (ปัจจุบันคือ กรุงเทพมหานคร) ก่อนเข้าสู่วงการบันเทิง เคยเป็นนักดนตรีของวง PTO ตำแหน่งมือกลองในห้องอาหารมาก่อน ต่อมา รุจน์ รณภพ เห็นแววจึงชักชวนมาแสดงภาพยนตร์ และตั้งชื่อให้ว่า "สกรรจ์ รามบุตร" ขณะที่วัยย่างเข้าสู่ 30 ปีแล้ว ระหว่างที่รับงานแสดงมีอาชีพหลักเป็นพนักงานจำหน่ายรถยนต์ ตามคำแนะนำของ อัศวิน รัตนประชา ซึ่งทำธุรกิจเต็นท์รถมือสองนำเข้าอยู่ในขณะนั้น, และเป็นนักแสดงชายอีกท่านที่มีชื่อเสียง ด้วยใบหน้าที่คมเข้มแบบแขก แม้ไม่ค่อยเป็นตัวเด่นแต่จะคุ้นเคยในบทบาทของตัวร้าย,เจ้าพ่อมาเฟีย,หรือหัวหน้าโจรที่มักไว้หนวดเป็นเอกลักษณ์ จนเพื่อนๆในวงการเรียกเขาว่า "ตุ๋ยหนวด" นอกจากนี้ยังเคยรับหน้าที่เป็นฝ่ายธุรกิจกองถ่าย (โปรดิวเซอร์) ให้กับภาพยนตร์เรื่อง ครูปิยะ ของค่าย แมวไทย โปรดักชั่น ที่ออกฉายในปีพ.ศ. 2527 ซึ่งเขาได้ร่วมแสดงบทของ "ครูสายัณห์" ในภาพยนตร์เรื่องนี้ด้วยเช่นกัน
และการพลิกบทบาทในละครฟอร์มยักษ์เรื่อง "ฟ้าใหม่ ช่อง 7" ปี 2547 โดยรับบทเป็น พระเจ้ามังลอก
ต่อมายุคหลังหันมาเล่นละครบู๊แอคชั่นให้กับค่ายของ ฉลอง ภักดีวิจิตร ทางช่อง 7 สี อีกหลายเรื่อง จวบจนเมื่อปีพ.ศ.2553 มีผลงานละครเรื่องสุดท้ายคือเรื่อง นักฆ่าขนตางอน ช่อง 7 สกรรจ์ได้เปลี่ยนมาใช้ชื่อ-สกุลจริงในการแสดง และได้ยุติบทบาทการเป็นนักแสดงตลอดระยะเวลา 30 กว่าปี
ชีวิตส่วนตัวสมรส 2 ครั้ง ภรรยาคนแรกมีบุตรด้วยกัน 1 คนเป็นชาย ภรรยาคนที่ 2 มีบุตรด้วยกัน 3 คน เป็นชาย 2 หญิง 1
"สกรรจ์" เสียชีวิตเมื่อวันที่ 1 พฤศจิกายน พ.ศ.2566 สิริอายุ 75 ปี และมีพิธีฌาปนกิจ ณ วัดลาดพร้าว กรุงเทพมหานคร เมื่อวันที่ 4 พฤศจิกายน พ.ศ.2566
คอร์ตนีย์ ค็อกซ์

คอร์ตนีย์ เบส ค็อกซ์ (เกิด 15 มิถุนายน ค.ศ. 1964) เป็นนักแสดงหญิงและผู้ผลิตภาพยนตร์ชาวอเมริกัน เธอโด่งดังและเป็นที่รู้จักจากการแสดงบท "โมนิกา เกลเลอร์" ในซิตคอมเรื่อง "เฟรนส์" (1994–2004) ทางช่องเอ็นบีซี ที่ทำให้เธอได้รับรางวัลแซกอวอร์ดส์ ในปี 1996 และแสดงบท "เกล เวทเธอส์" ในภาพยนตร์ชุด "หวีดสุดขีด" (1996–2023) โดยเธอเป็นนักแสดงเพียงคนเดียวที่ปรากฏตัวในภาพยนตร์ชุดเรื่องดังกล่าวครบทั้ง 6 ภาค ก่อนที่ได้รับการเสนอชื่อเข้าชิงรางวัลลูกโลกทองคำ จากละครชุดเรื่อง "คูการ์ ทาวน์" (2009–2015) ที่นอกจากเธอจะเป็นผู้อำนวยการสร้างแล้ว เธอยังรับหน้าที่แสดงนำและกำกับการแสดงด้วยตนเองด้วย
ผลงานการแสดงของเธอในภาพยนตร์เรื่องอื่นๆ ที่โด่งดังเช่น "ฮีแมน เจ้าจักรวาล" (1987), "เอซ เวนทูร่า นักสืบซุปเปอร์เก๊ก" (1994) และ "มหัศจรรย์นิทานก่อนนอน" (2008)
แมรี แอลฟินสโตน เลดีแอลฟินสโตน

แมรี แอลฟินสโตน เลดีแอลฟินสโตน  เกิดเมื่อวันที่ 30 สิงหาคม 2426 เป็นธิดาคนที่ 2 ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น เธอมีพี่น้องร่วมบิดามารดาดังนี้
เธอป็นพระเชษฐภคินีใน สมเด็จพระราชินีเอลิซาเบธ พระราชชนนี พระราชมาตุฉา (ป้าฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน 
ครอบครัว.
เลดีแมรีแต่งงานกับซิดนีย์ แอลฟินสโตน ลอร์ดที่ 16 แอลฟินสโตน (พ.ศ. 2412-2498) เมื่อวันที่ 24 กรกฎาคม พ.ศ. 2453 ในเวสต์มินสเตอร์ ลอร์ดแอลฟินสโตนได้รับมรดกมากมาย ซึ่งบางส่วนอยู่ในตระกูลตั้งแต่รัชสมัยของ พระเจ้าเดวิดที่ 2 แห่งสกอตแลนด์ เขาดำรงตำแหน่งผู้ว่าการธนาคารแห่งสกอตแลนด์ ทั้งคู่มีลูกห้าคน
ในปี 2480 เธอเข้าร่วมพิธีราชาภิเษกของ สมเด็จพระเจ้าจอร์จที่ 6 แห่งสหราชอาณาจักร กับ สมเด็จพระราชินีเอลิซาเบธ พระราชชนนี ซึ่งเป็นพระขนิษฐาและพระเทวัน (น้องเขย) โดยเธอนั่งข้าง เจ้าฟ้าหญิงเอลิซาเบธ พระภาคิไนย และเธอยังเป็นแขกในงานอภิเษกสมรสของ เจ้าฟ้าหญิงเอลิซาเบธ กับ ฟิลิป เมานต์แบ็ตเทน ในปี 2490 
เลดีแอลฟินสโตน ถึงแก่กรรมลงเมื่อวันที่ 8 กุมภาพันธ์ 2504 สิริอายุได้ 77 ปี โดยเธอถึงแก่กรรมลงในเดียวกันกับ เดวิด โบวส์-ลีออน น้องชายของเธอ
เดเอ็ฟเบ-โพคาล 2023 รอบชิงชนะเลิศ

การแข่งขัน เดเอ็ฟเบ-โพคาล 2023 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2022–23, ฤดูกาลที่ 80 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 3 มิถุนายน ค.ศ. 2023 ที่สนาม โอลึมเพียชตาดิโยน ใน เบอร์ลิน.
แมตช์นี้เป็นการพบกันระหว่าง แอร์เบ ไลพ์ซิช, แชมป์เก่า และ ไอน์ทรัคท์ฟรังค์ฟวร์ท
ผู้ชนะจะได้เป็นเจ้าภาพ ครั้งในปี ค.ศ. 2023 ของ เดเอ็ฟเอ็ล-ซูเพอร์คัพ ที่ช่วงเริ่มต้นของฤดูกาลหน้า, และจะเผชิญหน้ากับทีมแชมเปียนของ ฉบับฤดูกาล 2022–23 ของ บุนเดิสลีกา, เว้นแต่ว่าทีมเดียวกันจะคว้าแชมป์บุนเดสลีกาและเดเอ็ฟเบ-โพคาล, โดยจบ ดับเบิ้ล. ในกรณีนั้น, รองแชมป์บุนเดสลีกาจะได้ตำแหน่งและเป็นเจ้าภาพแทน. ผู้ชนะของเดเอ็ฟเบ-โพคาลจะได้รับคุณสมบัติโดยอัตโนมัติสำหรับรอบแบ่งกลุ่มของ ฉบับฤดูกาล 2023–24 ของ ยูฟ่ายูโรปาลีก. อย่างไรก็ตาม, หากผู้ชนะผ่านเข้ารอบ ฉบับฤดูกาล 2023–24 ของ ยูฟ่าแชมเปียนส์ลีก ผ่านตำแหน่งในบุนเดสลีกาแล้ว, ตำแหน่งนั้นจะตกเป็นของทีมใน อันดับที่หก และของลีก ยูฟ่ายูโรปาคอนเฟอเรนซ์ลีก ตำแหน่งรอบเพลย์ออฟจะตกเป็นของทีมอันดับที่เจ็ด.
ทีม.
"ในตารางด้านล่างนี้, คู่ชิงชนะเลิศนับตั้งแต่ปี ค.ศ. 1943 จะเป็นยุคทสชัมเมอร์โพคาล, ตั้งแต่ปี ค.ศ. 1953 จะเป็นยุค เดเอ็ฟเบ-โพคาล."
เส้นทางสู่รอบชิงชนะเลิศ.
เดเอ็ฟเบ-โพคาล เริ่มต้นกับ 64 ทีมในการแข่งขันรูปแบบถ้วยน็อคเอาต์ตกรอบเดียว. มีทั้งหมดห้ารอบนำหน้าก่อนถึงนัดชิงชนะเลิศ. แต่ละทีมถูกจับสลากพบกับทีมอื่น, และผู้ชนะหลังจบ 90 นาทีจะได้ผ่านเข้ารอบ. ถ้าเสมอกัน, 30 นาทีของ การต่อเวลาพิเศษ จะได้ลงเล่น. ถ้าผลการแข่งขันยังคงระดับอยู่, การดวลลูกโทษ จะเป็นวิธีที่นำมาใช้ในการตัดสินหาทีมชนะเลิศ.
"หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน)."
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
โรงเรียนมัธยมวัดธาตุทอง

โรงเรียนมัธยมวัดธาตุทอง (อักษรย่อ: ธ.ท.) เป็นโรงเรียนมัธยมศึกษาขนาดใหญ่ประเภทสหศึกษา และเป็นส่วนราชการ สังกัดสำนักงานเขตพื้นที่การศึกษากรุงเทพมหานคร เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 1325 ถนนสุขุมวิท แขวงพระโขนงเหนือ เขตวัฒนา กรุงเทพมหานคร 10110
ประวัติ.
โรงเรียนมัธยมวัดธาตุทอง ได้ก่อตั้งสถาปนาเมื่อวันที่ 2 มิถุนายน พ.ศ. 2494 เนื่องด้วยความอนุเคราะห์ของพระธรรมปาโมกข์ ซึ่งเป็นเจ้าอาวาสวัดธาตุทองในขณะนั้น ซึ่งท่านได้ทราบถึงความยากลำบากของนักเรียนที่ต้องเดินทางไกลเพื่อไปเรียนต่างอำเภอ เนื่องจาก อำเภอพระโขนง ในสมัยนั้นยังไม่มีโรงเรียนระดับมัธยมศึกษา ท่านจึงได้ปรารภ กับ คุณสอาด และ คุณมะลิ ธรรมสโรช เมื่อถึงเรื่องดังกล่าว คุณสอาด และ คุณมะลิ ด้วยความที่มีจิตศรัทธานั้น จึงได้ถวายเงิน 50,000 บาทเพื่อสร้างโรงเรียน โดยพระธรรมปาโมกข์ และได้อนุญาตให้ใช้ที่ดินของวัดประมาณ 500 ตารางวา เพื่อมาก่อสร้างโรงเรียนเป็นเรือนไม้ 2 ชั้นเปิดเรียนครั้งแรกเมื่อวันที่ 17 พฤษภาคม พ.ศ. 2494 โดยมีนายผ่อง อนันตกุล เป็นครูใหญ่คนแรก โรงเรียนได้พัฒนาขึ้นเรื่อย ๆ จากจำนวนนักเรียนที่รับมาไม่ถึง 300 คน มาจนถึง ปัจจุบันมีนักเรียนประมาณ 2,000 คน อาคารไม้ถูกรื้อทิ้งและสร้างเป็นอาคารใหม่ คืออาคารคอนกรีตประกอบไม้ 3 หลัง
ต่อมาเมื่อมีนักเรียนเพิ่มมากขึ้นพระธรรมปาโมกข์ ได้กรุณาอนุญาตให้ใช้เนื้อที่ประมาณ 2 ไร่ซึ่งอยู่ห่างจากอาคาร 1, 2, 3 ประมาณ 300 เมตร เพื่อสร้างอาคาร 4 ในปี พ.ศ. 2521 เพื่อเป็นที่เรียนของนักเรียนชั้นมัธยมศึกษาตอนปลาย (ม.4 – ม.6) ซึ่งเป็นอาคารแยก
ในปี พ.ศ. 2533 ได้สร้างอาคารอเนกประสงค์ 5 ชั้น เพื่อใช้เป็นที่สำหรับเรียนวิชาพื้นฐานอาชีพและเพื่อเป็นสิริมงคลจึงได้ตั้งชื่ออาคารนี้ว่า "อาคารพระธรรมปาโมกข์ (นพ อังกุรปัญญา)"
ปัจจุบัน โรงเรียนมัธยมวัดธาตุทอง มีอาคารเรียนถาวร 4 หลัง อาคารอเนกประสงค์ 1 หลังบริเวณโรงเรียน โดยแบ่งเป็น 2 บริเวณ อยู่ด้านหน้าวัดส่วนหนึ่ง ด้านหลังวัดส่วนหนึ่ง มีเนื้อที่รวม 4 ไร่ 396 ตารางวา มีฐานะเป็นโรงเรียนรัฐบาลขนาดใหญ่แบบสหศึกษา สังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ในเครือนวสิรินครินทร์ อยู่ติดกับวัดธาตุทอง (กรุงเทพมหานคร)
ยูเอสเอส เล็กซิงตัน (CV-2)

ยูเอสเอส "เล็กซิงตัน"  เป็นเรือบรรทุกอากาศยานของกองทัพเรือสหรัฐอเมริกา ในสมัยสงครามโลกครั้งที่สอง โดยเป็นส่วนหนึ่งของเรือบรรทุกเครื่องบินชั้นเล็กซิงตัน เดิมทีได้รับการออกแบบให้เป็นเรือลาดตระเวนประจัญบาน เธอถูกดัดแปลงให้เป็นหนึ่งในเรือบรรทุกอากาศยานลำแรกของกองทัพเรือในระหว่างการก่อสร้างเพื่อให้เป็นไปตามข้อกำหนดของสนธิสัญญานาวิกวอชิงตันในปี ค.ศ. 1922
มาร์กาเร็ต โรดส์

มาร์กาเร็ต โรดส์  เกิดเมื่อวันที่ 9 มิถุนายน 2468 ณ เวสต์มินสเตอร์ ลอนดอน สหราชอาณาจักร เป็นธิดาคนเล็กใน ซิดนีย์ แอลฟินสโตน ลอร์ดที่ 16 แอลฟินสโตน และ แมรี แอลฟินสโตน เลดีแอลฟินสโตน เธอเป็นพระภาคิไนยใน สมเด็จพระราชินีเอลิซาเบธ พระราชชนนี พระญาติชั้นแรกใน สมเด็จพระราชินีนาถเอลิซาเบธที่ 2 และด้วยความที่เธอมีอายุมากกว่าสมเด็จพระราชินีนาถเอลิซาเบธที่ 2 ราว 1 ปี ส่งผลให้เธอมัศักดิ์เป็น พระราชมาตุจฉา (ป้าฝ่ายแม่) ใน ชาลส์ที่ 3 รัชกาลปัจจุบัน
มาร์กาเร็ต แอลฟินสโตนเกิดใน เวสต์มินสเตอร์ ลอนดอน โดยมี จอร์จที่ 6 พระมาตุลา (น้าเขย) เป็นพ่อทูลหัวของเธอ เธอและสมเด็จพระราชินีนาถเอลิซาเบธที่ 2 มีความใกล้ชิดกันโดยสายเลือด ทำให้ทั้ง 2 สนิทกัน และด้วยวัยใกล้เคียงกัน เธอจึงเป็นพระสหายของสมเด็จพระราชินีนาถเอลิซาเบธที่ 2 ในช่วงสงครามโลกครั้งที่ 2 เธออาศัยอยู่ที่ปราสาทวินด์เซอร์ ใน พระราชวังบักกิงแฮม เธอเรียนหลักสูตรเลขานุการเมื่อวันที่ 20 พฤศจิกายน พ.ศ. 2490 เธอเป็นเพื่อนเจ้าสาวของ สมเด็จพระราชินีนาถเอลิซาเบธที่ 2 กับ อดีตดยุกแห่งเอดินบะระ
ในช่วงสงครามโลกครั้งที่ 2 เธอทำงานเป็นเลขานุการของ MI6 เธอยังดำรงตำแหน่งนางกำนัล และ ที่ปรึกษาส่วนพระองค์ใน สมเด็จพระราชินีเอลิซาเบธ พระราชชนนี ตั้งแต่ปี พ.ศ. 2534 จนกระทั่งพระองค์เสด็จสวรรคตในปี พ.ศ. 2545 ในวันเกิดปี 2543 โรดส์ได้รับการแต่งตั้งให้เป็นร้อยโทแห่งราชรัฐวิกตอเรีย (LVO) ในช่วงที่สมเด็จพระราชินีนาถเอลิซาเบธที่ 2 มีพระชนมพรรษาครบ 80 พรรษาในเดือนเมษายน พ.ศ. 2549 โรดส์ให้สัมภาษณ์กับบีบีซี โดยเธอกล่าวว่า สมเด็จพระราชินีนาถเอลิซาเบธที่ 2 ไม่มีพระบรมราชประสงค์สละราชสมบัติ โรดส์ปรากฏตัวในสารคดีเจ็ดเรื่องเกี่ยวกับสมเด็จพระราชินีนาถเอลิซาเบธที่ 2 
เมื่อวันที่ 27 พฤศจิกายน พ.ศ. 2559 พระราชวังบัคกิงแฮม ยืนยันว่ามาร์กาเร็ต โรดส์ถึงแก่กรรมแล้วด้วยวัย 91 ปี เมื่อวันที่ 25 พฤศจิกายน หลังอาการป่วยไม่นาน สมเด็จพระราชินีนาถเอลิซาเบธที่ 2 เสด็จพระราชดำเนินพร้อมด้วย อดีตดยุกแห่งเอดินบะระ ดยุกแห่งยอร์ก เอิร์ลแห่งเวสเซกส์ เคาน์เตสแห่งเวสเซกส์ ดยุก และ ดัชเชสแห่งกลอสเตอร์ และ เลดีโอกิลวี ร่วมงานศพของเธอ
ครอบครัว.
มาร์กาเร็ต แอลฟินสโตน สมรสกับ เด็นนิส กราเวเนอร์ โรดส์ (พ.ศ. 2462-2524) ในวันที่ 31 กรกฎาคม พ.ศ. 2493 ซึ่งเขานักเขียนชื่อ โดยมีเจ้าหญิงมาร์กาเร็ตเป็นเพื่อนเจ้าสาว ทั้งคู่มีลูกสี่คน คือ
วัดเนินสูง (จังหวัดจันทบุรี)

วัดเนินสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองนารายณ์ อำเภอเมืองจันทบุรี จังหวัดจันทบุรี
วัดเนินสูงตั้งวัดเมื่อ พ.ศ. 2373 ผูกพัทธสีมาครั้งแรก เมื่อ พ.ศ. 2402 ได้รับพระราชทานวิสุงคามสีมาเมื่อวันที่ 4 กุมภาพันธ์ พ.ศ. 2519 เขตวิสุงคามสีมา กว้าง 20 เมตร ยาว 34 เมตร
อาคารเสนาสนะที่สำคัญ ได้แก่ อุโบสถหลังเก่า โครงสร้างก่ออิฐถือปูน หลังคาทรงจั่วเครื่องไม้มุงกระเบื้อง ไม่มีเครื่องลำยอง มีเฉลียงด้านหน้าและ ด้านหลัง ผนังก่ออิฐฉาบปูนเรียบ มีประตูทางเข้า-ออก ที่ด้านหน้าและด้านหลัง มีช่องหน้าต่างด้านละ 3 ช่อง บานประตูและบานหน้าต่างเป็นไม้ ภายในประดิษฐานพระประธานเป็นพระพุทธรูปก่ออิฐถือปูนลงรักปิดทอง ปางมารวิชัย และภาพจิตรกรรมฝาผนัง ฝีมือช่างพื้นบ้าน แสดงเรื่องพุทธประวัติ ทศชาติชาดก ต้นนารีผล โดยขุนกันทะราหะริรัฐเป็นผู้เขียน เริ่มลงมือวาดเมื่อวันที่ 3 พฤษภาคม พ.ศ. 2458 แล้วเสร็จเมื่อวันที่ 17 พฤษภาคม พ.ศ. 2460
เนื่องจากอุโบสถหลังเก่าทรุดโทรม จึงได้ก่อสร้างอุโบสถหลังใหม่ขึ้น เมื่อ พ.ศ. 2519 มีพิธีตัดสาแหรกลูกนิมิตเมื่อวันที่ 1 ธันวาคม พ.ศ. 2523
วัดเนินสูง (จังหวัดตราด)

วัดเนินสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะกาง อำเภอเมืองตราด จังหวัดตราด ปัจจุบันมีพระครูโอภาสพลากร (วินัย โอภาโส) เป็นเจ้าอาวาส
วัดเนินสูงประกาศตั้งวัดเมื่อวันที่ 9 มกราคม พ.ศ. 2325 และได้รับพระราชทานวิสุงคามสีมาเมื่อวันที่ 17 มกราคม พ.ศ. 2534 แต่วัดมีเจดีย์ย่อมุมไม้สิบสอง ซึ่งสันนิษฐานว่าสร้างในสมัยพระเจ้าทรงธรรม มีบันทึกว่าพระครูโอภาสพลากร เป็นเจ้าอาวาสเป็นวัดในสมัยพระบาทสมเด็จพระพุทธยอดฟ้าจุฬาโลกมหาราช กรุงรัตนโกสินทร์
ด้านหน้าอุโบสถของวัดเนินสูงมีเจดีย์เก่าแก่ในสภาพชำรุดทรุดโทรม ใกล้พังทลาย 2 องค์ อยู่ติดรั้วรอบอุโบสถ มีป้ายบอกชื่อเจดีย์ไว้ด้านหน้าเจดีย์ทั้งสององค์ว่า เจดีย์ย่อมุมไม้ 12 สมัยรัตนโกสินทร์
คาร์ล กุตซ์ลาฟฟ์

คาร์ล ฟรีดริช ออกุสต์ กุตซ์ลาฟฟ์ (8 กรกฎาคม ค.ศ. 1803 - 9 สิงหาคม ค.ศ. 1851) เป็นมิชชันนารีนิกายลูเทอแรนชาวเยอรมันที่ไปยังตะวันออกไกล มีชื่อเสียงในฐานะหนึ่งในมิชชันนารีโปรเตสแตนต์กลุ่มแรกในกรุงเทพฯ (ค.ศ. 1828) และในเกาหลี (ค.ศ. 1832) เขายังเป็นมิชชันนารีนิกายลูเทอแรนคนแรกที่มายังประเทศจีนอีกด้วย
เขาทำหน้าที่เป็นล่ามให้กับคณะทูตอังกฤษในช่วงสงครามฝิ่นครั้งที่หนึ่ง กุตซ์ลาฟฟ์เป็น 1 ในมิชชันนารีนิกายโปรเตสแตนต์กลุ่มแรกในจีนที่สวมชุดแบบจีน
เขาได้รับเลือกให้เป็นสมาชิกของสมาคมปรัชญาอเมริกันในปี ค.ศ. 1839
ประวัติ.
เกิดในปือชึตแซ, พอเมอเรเนีย เขาฝึกงานทำอานม้าในชแชชิน แต่สามารถเข้าเรียนที่ Pädagogium ในฮัลเลอได้
สมาคมมิชชันนารีเนเธอร์แลนด์ส่งเขาไปที่ชวาในปี ค.ศ. 1826 ซึ่งที่นี่เขาเรียนภาษาจีน กุตซ์ลาฟฟ์ออกจากสมาคมในปี ค.ศ. 1828 และไปสิงคโปร์ก่อน จากนั้นไปกรุงเทพ กับเจค็อบ ทอมลิน จากสมาคมมิชชันนารีลอนดอน ที่ซึ่งเขาทำงานแปลพระคัมภีร์ไบเบิลเป็นภาษาไทย เขาเดินทางไปสิงคโปร์ช่วงสั้นๆ ในเดือนธันวาคม ค.ศ. 1829 ซึ่งเขาแต่งงานครั้งแรกกับมาเรีย นีเวลล์ มิชชันนารีชาวอังกฤษ ทั้งสองกลับมากรุงเทพฯ ในเดือนกุมภาพันธ์ ค.ศ. 1830 โดยพวกเขาทำงานเกี่ยวกับพจนานุกรมภาษาเขมรและภาษาลาว อย่างไรก็ตาม ก่อนที่งานจะเสร็จสิ้น มาเรียเสียชีวิตขณะคลอดบุตร โดยทิ้งมรดกไว้มากมาย กุตซ์ลาฟฟ์แต่งงานอีกครั้ง คราวนี้กับแมรี แวนสตอล ในปี ค.ศ. 1834 มาดามกุตซ์ลาฟฟ์คนที่ 2 บริหารโรงเรียนและสถานสงเคราะห์คนตาบอดในมาเก๊า
เรื่องพิศวง เด็กสาว และเทพลักซ่อน

เรื่องพิศวง เด็กสาว และเทพลักซ่อน (; โรมาจิ: "Kaii to Otome to Kamikakushi") เป็นซีรีส์มังงะญี่ปุ่น แต่งเรื่องและวาดภาพโดยนูจิมะ เผยแพร่ในเว็บไซต์"ยาวารากะสปิริตส์"ของสำนักพิมพ์โชงากูกังตั้งแต่เดือนตุลาคม พ.ศ. 2562 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ มีการประกาศสร้างเป็นซีรีส์อนิเมะดัดแปลง
สื่อ.
มังงะ.
ซีรีส์มังงะ "เรื่องพิศวง เด็กสาว และเทพลักซ่อน" แต่งเรื่องและวาดภาพโดยนูจิมะ เริ่มเผยแพร่ในเว็บไซต์"ยาวารากะสปิริตส์"ของสำนักพิมพ์โชงากูกังตั้งแต่วันที่ 18 ตุลาคม พ.ศ. 2562 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม ("ทังโกบง") เล่มแรกวางจำหน่ายเมื่อวันที่ 10 เมษายน พ.ศ. 2563 ณ วันที่ 12 กรกฎาคม พ.ศ. 2566 มีการตีพิมพ์เป็นเล่มจำนวน 6 เล่ม
หนังสือมังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 10 เมษายน พ.ศ. 2563</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 12 ตุลาคม พ.ศ. 2563</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 12 พฤษภาคม พ.ศ. 2564</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 10 ธันวาคม พ.ศ. 2564</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 12 มกราคม พ.ศ. 2566</td><td></td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 12 กรกฎาคม พ.ศ. 2566</td><td></td></tr>
</table>
อนิเมะ.
มีการประกาศสร้างเป็นซีรีส์อนิเมะดัดแปลงในวันที่ 12 มกราคม พ.ศ. 2566 ผลิตโดยสตูดิโอซีโร-จี เขียนบทและกำกับโดยโทโมมิ โมจิซึกิ ออกแบบตัวละครโดยทาคุยะ ทานิ และแต่งเพลงโดยคาโย โคนิชิ และยูกิโอะ คอนโด ซีรีส์นี้มีกำหนดออกอากาศในวันที่ 10 เมษายน พ.ศ. 2567 บนช่อง AT-X และเครือข่ายอื่นๆ เพลงเปิดคือ "Hazard Symbol" (ハザードシンボル) ร้องโดย Yuyu ในขณะที่เพลงปิดคือ "Shuku Somete Shinzō" (朱く染めて心臓) ร้องโดยโนโนกะ โอบุจิ
การตอบรับ.
ในปี พ.ศ. 2563 มังงะได้รับการเสนอชื่อในรางวัลมังงะถัดไปครั้งที่ 6 ในสาขาเว็บมังงะ
มังงะได้รับการแนะนำในปี พ.ศ. 2564 โดยอากิฮิโตะ สึกูชิ
พระนางศรีนทรภูเปศวรจุฑา

พระราชประวัติ.
พระองค์เป็นพระธิดาองค์โตของพระเจ้าชัยวรมันที่ 8 พระองค์อภิเษกสมรสกับพระเจ้าศรีนทรวรมันที่ 1 ซึ่งครองราชย์สืบพระบิดาของพระองค์ เมื่อพระเจ้าชัยวรมันที่ 8 สละราชสมบัติในปี พ.ศ.1383 พระองค์ได้รับการสวมมงกุฎได้ขึ้นครองราชย์ตามคำจารึกระบุว่า
"“พระเจ้าศรีศรีนทรวรมันเทวะ ซึ่งสืบเชื้อสายมาจากแคว้นเศรษฐวรมันวายะแลศรีนทรปุระ กราจนะปุระ ได้ปราบดาภิเษกเป็นยุวราชา (รัชทายาท) โดยมีพระภัควดีศรีศรินทรภูเปศวรจุฑาซึ่งเป็นพระธิดาของพระเจ้าศรีชัยวรมันเทวะ เป็นพระอัครมเหสีในรัชสมัยของพระเจ้าศรีชัยวรมันเทวะพระบิดา”"
พระองค์เป็นที่รู้จักมากที่สุดจากบทบาทในการสืบราชสันตติวงศ์ของพระเจ้าศรีนทรวรมันที่ 1 มีรายงานว่าพระองค์มีพระเชษฐา 1 องค์ ซึ่งแต่เดิมตั้งใจจะสืบราชบัลลังก์ แต่พระองค์โน้มน้าวให้พระบิดาของพระองค์ ไม่ให้พระเชษฐาของพระองค์สืบสันตติวงศ์และมอบราชสมบัติให้แก่พระเจ้าศรีนทรวรมันที่ 1 โดยสิทธิ์ในการอภิเษกสมรส
ไทยแลนด์ อเมเจอร์ลีก ฤดูกาล 2566 – โซนภาคตะวันตก

ไทยแลนด์ อเมเจอร์ลีก ฤดูกาล 2566 โซนภาคตะวันตก เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคตะวันตกตอนบน และภาคตะวันตกตอนล่าง
รูปแบบการแข่งขัน.
การแข่งขันในฤดูกาล 2566 จะแบ่งออกเป็นสองโซนย่อยได้แก่ภาคตะวันตกตอนบนและภาคตะวันตกตอนล่าง โดยจะเริ่มจากรอบมินิลีก ในรอบมินิลีก ภาคใต้ตอนบนจะแบ่งออกเป็นกลุ่มเอ 3 สโมสร และกลุ่มบี 4 สโมสร และภาคใต้ตอนล่างจะแบ่งออกเป็นกลุ่มละ 3 สโมสร (ยกเว้นกลุ่มดี ที่จะแบ่งออกเป็นกลุ่มละ 4 สโมสร) แต่ละโซนย่อยจะแข่งขันกันแบบพบกันหมด
สโมสรที่เข้าแข่งขัน.
ในฤดูกาล 2566 มีสโมสรเข้าแข่งขันจำนวน 20 สโมสร โดยแบ่งออกเป็นภาคตะวันตกตอนบน 7 สโมสร และภาคตะวันตกตอนล่าง 13 สโมสร
<templatestyles src="Col-begin/styles.css"/>
<templatestyles src="Reflist/styles.css" />
สนามแข่งขัน.
การแข่งขันในโซนภาคตะวันตกใช้สนามแข่งขันในจังหวัดต่าง ๆ ดังนี้
การแข่งขันในโซนภาคตะวันตกตอนบน.
การจับสลากแบ่งสายมีขึ้นในวันที่ 21 เมษายน 2566
รอบมินิลีก.
<section begin=western region upper group a/><onlyinclude></onlyinclude><section end=western region upper group a/>
<section begin=western region upper group b/><onlyinclude></onlyinclude><section end=western region upper group b/>
การแข่งขันในโซนภาคตะวันตกตอนล่าง.
การจับสลากแบ่งสายมีขึ้นในวันที่ 21 เมษายน 2566
รอบมินิลีก.
<section begin=western region lower group a/><onlyinclude></onlyinclude><section end=western region lower group a/>
<section begin=western region lower group b/><onlyinclude></onlyinclude><section end=western region lower group b/>
<section begin=western region lower group c/><onlyinclude></onlyinclude><section end=western region lower group c/>
<section begin=western region lower group d/><onlyinclude></onlyinclude><section end=western region lower group d/>
ตำบลเวียงคอย

เวียงคอย เป็น 1 ใน 24 ตำบลของอำเภอเมืองเพชรบุรี จังหวัดเพชรบุรี เป็นที่ตั้งของวัดเวียงคอย เป็นวัดที่ตระกูลช่างต่าง ๆ ในตำบลเวียงคอยเป็นผู้สร้าง โดยมีหลวงพ่อดำ ซึ่งมีความเชื่อทางด้านการบนบานศาลกล่าว
ที่ตั้งและอาณาเขต.
ตำบลเวียงคอย มีอาณาเขตติดต่อกับเขตการปกครองข้างเคียง ดังนี้
ประวัติ.
เดิมทีท้องตำบลเวียงคอย หรือเดิมคือทุ่งบ้านเวียงคอย เป็นตำบลเก่าแก่ที่จัดตั้งขึ้นในปี พ.ศ. 2445 โดยชื่อ "เวียงคอย" ชาวลาวเวียงได้มีการอพยพผ่านมาเส้นทางนี้ซึ่งชอบใช้เส้นทางริมน้ำและได้หยุดพักรอทัพ สร้างที่พัก จึงเรียกบริเวณนี้ว่า เวียงคอย ต่อมาในปี พ.ศ. 2483 ได้ยุบรวมกับตำบลไร่ส้ม เนื่องจากมีพื้นที่เพียง 2 หมู่บ้าน 
เมื่อวันที่ 10 มิถุนายน พ.ศ. 2490 มีการแบ่งเอาท้องที่ตำบลไร่ส้ม ได้แก่ หมู่ 6 บ้านเวียงคอยล่าง และหมู่ 7 บ้านเวียงคอยบน จัดตั้งเป็น ตำบลเวียงคอย อีกครั้ง
การแบ่งเขตการปกครอง.
การปกครองท้องที่.
ตำบลเวียงคอยแบ่งพื้นที่การปกครองออกเป็น 3 หมู่บ้าน ได้แก่
การปกครองส่วนท้องถิ่น.
ท้องที่ตำบลเวียงคอยมีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลไร่ส้ม ครอบคลุมพื้นที่ตำบลเวียงคอยทั้งหมด ซึ่งเป็นสภาตำบลเวียงคอย ที่จัดตั้งขึ้นในปี พ.ศ. 2517 และในวันที่ 29 กันยายน พ.ศ. 2547 สภาตำบลเวียงคอยได้ยุบรวมกับองค์การบริหารส่วนตำบลไร่ส้ม เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
พระเจ้าวีรวรมัน

พระเจ้าวีรวรมัน (เขมร : វីរៈវរ្ម័ន ,โรมัน : "Sri" Viravarman) เป็นพระมหากษัตริย์อาณาจักรเจนละ ครองราชย์ พ.ศ.1103-1118
พระราชประวัติ.
พระเจ้าศรีวีรวรมัน มาจากราชวงศ์เกาฑิณยะ-จันทรวงศ์ พระองค์ถูกกล่าวถึงในจารึกว่าเป็นพระโอรสในพระเจ้าศรีสารวเภามะ ผู้ก่อตั้งเมืองหลวงเจนละ ภวปุระ พระองค์เป็นบิดาของพระเจ้ามเหนทรวรมัน
ทากายามะ

ทากายามะ  สามารถหมายถึง
สถานที่.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สมุหพระราชลัญจกร (สหราชอาณาจักร)

สมุหพระราชลัญจกร  เป็นตำแหน่งสมุหมนตรีที่มีความอาวุโสสูงสุดเป็นลำดับห้าจากเก้าของสหราชอาณาจักร มีศักดิ์ต่ำกว่าประธานองคมนตรี (Lord President of the Council) และสูงกว่าลอร์ดเกรตเชมเบอร์ลิน (Lord Great Chamberlain) ผู้ดำรงตำแหน่งนี้มีหน้าที่เก็บรักษาตราพระราชลัญจกร (Privy seal) ซึ่งเป็นคนละอันกับมหาลัญจกรแผ่นดิน (Great Seal of the Realm)
ในปัจจุบัน สมุหพระราชลัญจกรเป็นตำแหน่งเชิงพิธีการ ซึ่งปฏิบัติหน้าที่เฉพาะในพิธีการสำคัญ และไม่มีการปฏิบัติหน้าที่เป็นประจำวัน เนื่องจากเอกสารราชการไม่นิยมประทับตราพระราชลัญจกรกำกับอีกแล้ว ใช้เพียงลายเซ็นของพระมหากษัตริย์
สมุหพระราชลัญจกรเป็นสมาชิกถาวรของคณะรัฐมนตรีแห่งสหราชอาณาจักร และบางครั้งก็ถูกมองว่าเป็นรัฐมนตรีลอย อย่างไรก็ตาม สมุหพระราชลัญจกรไม่เป็นสมาชิกสภาขุนนาง ต่างจากตำแหน่งสำคัญอื่น
วันรำลึกกษัตริย์หุ่ง

วันรำลึกกษัตริย์หุ่ง หรือ เทศกาลศาลเจ้าหุ่ง (หรือ) เป็นเทศกาลของเวียดนามที่จัดขึ้นเป็นประจำทุกปี ตั้งแต่วันที่ 8 ถึง 11 ของเดือน 3 ทางจันทรคติ เพื่อเฉลิมพระเกียรติกษัตริย์หุ่ง (Hùng Vương) วันเทศกาลหลักคือวันที่ 10 ของเดือน ได้รับการประกาศให้เป็นวันหยุดประจำชาติในเวียดนามตั้งแต่ พ.ศ. 2550
แม้ว่าชื่ออย่างเป็นทางการคือ วันครบรอบวันสวรรคตของกษัตริย์หุ่ง  เทศกาลนี้ไม่ได้ระบุวันสวรรคตของกษัตริย์หุ่งพระองค์ใดโดยเฉพาะ
งานเทศกาล.
จุดประสงค์ของพิธีนี้คือเพื่อระลึกถึงและแสดงความเคารพต่อกษัตริย์หุ่งซึ่งตามตำนานเป็นผู้ก่อตั้งประเทศและเป็นกษัตริย์พระองค์แรกของชาวเวียดนาม เริ่มแรกเทศกาลเป็นวันหยุดในท้องถิ่น ต่อมาได้รับการยอมรับให้เป็นวันหยุดประจำชาติตั้งแต่ปี 2550 ใน พ.ศ. 2559 มีจำนวนผู้เข้าร่วมเทศกาลทั้งหมดเจ็ดล้านคน
พิธีสำคัญ.
พิธีมีขึ้นหลายวัน แต่วันที่ 10 ของเดือนถือว่าเป็นวันสำคัญที่สุด ขบวนแห่จะเริ่มต้นที่ตีนเขาและหยุดที่ศาลเจ้าเล็ก ๆ ระหว่างทางทุกแห่ง จนถึงศาลเจ้าบนเขา ที่นี่ผู้แสวงบุญจะจุดธูปไหว้บรรพบุรุษและสวดมนต์
คอร์เนเลียส บีช แบรดลีย์

คอร์เนเลียส บีช แบรดลีย์ (18 พฤศจิกายน ค.ศ. 1843 - 18 กุมภาพันธ์ ค.ศ. 1936) เป็นชาวอเมริกันซึ่งดำรงตำแหน่งศาสตราจารย์ด้านวาทศิลป์ที่มหาวิทยาลัยแคลิฟอร์เนีย และศึกษาภาษาไทยด้วย
แบรดลีย์เกิดและเติบโตในสยาม เป็นบุตรชายของมิชชันนารีแดน บีช แบรดลีย์ และทำงานเผยแพร่ศาสนาในสยามหลังจากสำเร็จการศึกษาจากวิทยาลัยโอเบอร์ลิน ในสหรัฐอเมริกา เขากลับมาที่สหรัฐอเมริกาในปี ค.ศ. 1874 โดยเป็นอาจารย์และรองอาจารย์ใหญ่ที่โรงเรียนมัธยมโอ๊คแลนด์ ก่อนจะไปทำงานที่มหาวิทยาลัยแคลิฟอร์เนียในปี ค.ศ. 1882 เขายังเป็นที่รู้จักในเรื่องการปีนเขาโดยเฉพาะในเซียร์ราเนวาดา
แบรดลีย์เป็นบิดาของฮาโรลด์ คอร์เนเลียส แบรดลีย์ ศาสตราจารย์ด้านชีวเคมีที่ UW-Madison และเป็นปู่ของชาลส์ ซี. แบรดลีย์ ศาสตราจารย์ด้านธรณีวิทยาที่มอนทานาสเตทคอลเลจ
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น

แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น  เกิดเมื่อวันที่ 22 กันยายน 2427 เป็นบุตรชายคนที่ 3 และคนแรก ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น เธอมีพี่น้องร่วมบิดามารดาดังนี้
เขาเป็นพระเชษฐาใน สมเด็จพระราชินีเอลิซาเบธ พระราชชนนี พระราชมาตุลา (ลุงฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน เมื่อเกิดการระบาดของสงครามโลกครั้งที่หนึ่ง เขาเข้าประจำการพร้อมกับ Black Watch ในวันที่ 19 มิถุนายน พ.ศ. 2463 เขาได้รับแต่งตั้งให้เป็นรองผู้หมวดแห่งฟอร์ฟาร์ไชร์ และเฉกเช่นๆ พี่น้องคนอื่นๆ เขาได้รับเกียรติเป็นแขกในงานอภิเษกสมรสของ สมเด็จพระราชินีนาถเอลิซาเบธที่ 2 กับ เจ้าชายฟิลิป
ภรรยาของเขาถึงแก่กรรมเมื่อวันที่ 18 มิถุนายน พ.ศ. 2489 ขณะอายุ 57 ปี เขามีอายุยืนกว่าเธอเกือบ 3 ปี และถึงแก่กรรมเมื่อวันที่ 25 พฤษภาคม พ.ศ. 2492 ในเมืองแองกัส สกอตแลนด์ ขณะมีอายุได้ 64 ปี 
ครอบครัว.
เขาสมรสกับเลดีโดโรเธีย เบียทริกซ์ โกดอลฟิน ออสบอร์น (3 ธันวาคม พ.ศ. 2431 – 18 มิถุนายน พ.ศ. 2489) ธิดาของจอร์จ ออสบอร์น ดยุกแห่งลีดส์ที่ 10 เมื่อวันที่ 21 พฤศจิกายน พ.ศ. 2451 ที่ลอนดอน ทั้งคู่มีลูกสี่คน คือ
สโมสรฟุตบอลนอตทิงแฮมฟอเรสต์ในฤดูกาล 1974–75

ฤดูกาล 1974–75 เป็นฤดูกาลที่ 3 ติดต่อกันของนอตทิงแฮมฟอเรสต์ในดิวิชัน 2 นับตั้งแต่ตกชั้นในปี ค.ศ. 1972
สรุป.
ในช่วงตลาดซื้อขายนักเตะช่วงซัมเมอร์ สโมสรได้เสริมทัพผู้เล่นหลายคน เช่น แบ็คซ้าย แพดดี กรีนวูด จากบอสตัน มินิทเมน เดฟ โจนส์ กองหลังชาวเวลส์ จากบอร์นมัท และกองหน้า แบรี บัตลิน จากลูตันทาวน์ จากทีมเยาวชนเช่นผู้รักษาประตู จอห์น มิดเดิลตัน และวิฟ แอนเดอร์สัน แบ็คขวา หลังจากทำผลงานได้ย่ำแย่ รวมถึงตกรอบลีกคัพ ในที่สุดบอร์ดบริหารก็ตัดสินใจปลดอัลลัน บราวน์ออกจากตำแหน่งเมื่อวันที่ 29 ธันวาคม ค.ศ. 1974 โดยมีบิล แอนเดอร์สันเป็นผู้จัดการทีมรักษาการ ต่อมาสโมสรได้แต่งตั้งไบรอัน คลัฟ อดีตผู้จัดการทีมดาร์บีเคาน์ตี ชุดแชมป์ลีกปี ค.ศ. 1972 เป็นผู้จัดการทีมคนใหม่ นอกจากนี้ จิมมี กอร์ดอนยังเข้ามาเป็นเทรนเนอร์ของสโมสรให้กับคลัฟเหมือนตอนที่อยู่กับดาร์บีเคาน์ตีและลีดส์ยูไนเต็ด
วอลเลย์บอลชายชิงแชมป์เอเชีย 2023

วอลเลย์บอลชายชิงแชมป์เอเชีย 2023  จะเป็นการแข่งขันครั้งที่ 22 ของวอลเลย์บอลชายชิงแชมป์เอเชีย จัดขึ้นโดยสมาพันธ์วอลเลย์บอลเอเชีย (AVC) ร่วมกับสหพันธ์วอลเลย์บอลสาธารณรัฐอิสลามอิหร่าน (IRIVF) ซึ่งมีกำหนดจัดขึ้นที่เตหะราน ประเทศอิหร่าน ระหว่างวันที่ 19 ถึง 26 สิงหาคม ค.ศ. 2023
การคัดเลือก.
ตามกฎของสมาพันธ์จะมีทีมเข้าร่วมแข่งขันสูงสุด 16 ทีม ในรายการแข่งขันของสมาพันธ์ซึ่งจะคัดเลือกดังนี้
การแบ่งกลุ่ม.
การจับสลากแบ่งกลุ่มอาศัยอันดับจากการแข่งขันครั้งที่แล้ว โดยเจ้าภาพและอีก 11 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 16 มีนาคม ค.ศ. 2023 ณ กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว ยกเว้นเจ้าภาพและทีมที่ไม่ได้เข้าร่วมแข่งขัน ซึ่งจะแสดงเครื่องหมาย (–)
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ริโอ 2

ริโอ 2  เป็นภาพยนตร์แอนิเมชัน 3 มิติ ของบลูสกาย สตูดิโอส์ ปี ค.ศ. 2557 ภาพยนตร์เรื่องนี้เป็นภาพยนตร์ภาคต่อจากภาพยนตร์ "ริโอ เดอะ มูฟวี่" กำกับโดย Carlos Saldanha ให้เสียงพากย์โดย เจสซี ไอเซนเบิร์ก, แอนน์ แฮททาเวย์, วิล.ไอ.แอม, เจมี ฟ็อกซ์, จอร์จ โลเปซ, เทรซี่ มอร์แกน, เจเมน เคลเมนต์, เลสลี่ แมนน์, โรดรีกู ซานโตรู และ เจค ที. ออสติน สมทบด้วย บรูโน มาส์, แอนดี้ การ์เซีย, รีตา มอเรโน, ราเชล โครว์, คริสติน เชโนเวธ, อมันดลา สเตนเบิร์ก, เพียร์ซ แกนอน และ มิเกล เฟร์เรร์
สโมสรฟุตบอลนอตทิงแฮมฟอเรสต์ในฤดูกาล 1976–77

ฤดูกาล 1976–77 เป็นฤดูกาลที่ 5 ติดต่อกันของนอตทิงแฮมฟอเรสต์ในดิวิชัน 2 นับตั้งแต่ตกชั้นในปี ค.ศ. 1972
สรุป.
ในช่วงตลาดซื้อขายนักเตะช่วงซัมเมอร์ บีเจ แอปเปิลบี ประธานสโมสรได้แต่งตั้งปีเตอร์ เทย์เลอร์ ผู้จัดการทีมไบรตันแอนด์โฮฟอัลเบียน เป็นผู้ช่วยผู้จัดการทีมคนใหม่ของคลัฟ ซึ่งตอนนี้เป็นฤดูกาลที่ 3 ของเขากับสโมสร ทำให้คู่หูแชมป์ดิวิชัน 1 ปี ค.ศ. 1972 ได้กลับมารวมตัวกันอีกครั้ง สโมสรเสริมทีมด้วยผู้เล่นใหม่หลายคนเช่นกองหน้าแกรี เบอร์เทิลส์ จากลองอีตันยูไนเต็ด ปีเตอร์ วิธที่ซื้อมาจากเบอร์มิงแฮมซิตี และเทย์เลอร์เรียกตัวโทนี วูดค็อกกลับมาจากการยืมตัวที่ลินคอล์นซิตี แนวรับมีผลงานย่ำแย่ตลอดเดือนกันยายน มิดเดิลตันแทนที่เวลส์ในฐานะผู้รักษาประตูมือ 1 และเซ็นเตอร์แบ็ค แลร์รี ลอยด์ ซึ่งคว้าตัวมาจากคอเวนทรีซิตีในช่วงเดือนตุลาคม ทำให้แม็คโกเวิร์นซึ่งเล่นเป็นเซ็นเตอร์แบ็คในฤดูกาลที่แล้วกลับมาเป็นมิดฟิลด์ ทีมคว้าตั๋วเลื่อนชั้นสู่ดิวิชั่น 1 ด้วยการจบอันดับที่ 3 นอกจากนี้ ทีมยังคว้าแชมป์แองโกล-สกอตติชคัพในเดือนธันวาคมหลังจากเอาชนะเลย์ตัน โอเรียนท์ในรอบชิงชนะเลิศด้วยสกอร์รวม 5-1
ขณะเดียวกัน ในลีกคัพ สโมสรตกรอบที่ 3 โดยพ่ายแพ้ให้กับคอเวนทรีซิตี ในเอฟเอคัพทีมตกรอบที่ 4 หลังจากแข่งนัดรีเพลย์กับเซาแทมป์ตันซึ่งเป็นแชมป์ฤดูกาลที่แล้ว
อสัญกรรมและรัฐพิธีศพของเหมา เจ๋อตง

เหมา เจ๋อตง ผู้ก่อตั้งสาธารณรัฐประชาชนจีนและประธานพรรคคอมมิวนิสต์จีน ถึงแก่อสัญกรรมเมื่อวันที่ 9 กันยายน ค.ศ. 1976 ด้วยอายุ 82 ปี หลังประสบปัญหาสุขภาพเรื้อรังมาระยะหนึ่ง รัฐบาลได้ประกาศไว้ทุกข์ทั่วประเทศเป็นเวลาหนึ่งสัปดาห์หลังการอสัญกรรมของเขา
อสัญกรรม.
การปรากฏตัวต่อสาธารณชนครั้งสุดท้ายของเหมาและภาพถ่ายที่ยืนยันได้เป็นครั้งสุดท้ายว่าเขายังมีชีวิตอยู่คือเมื่อวันที่ 27 พฤษภาคม ค.ศ. 1976 ในสภาพที่อ่อนแอและแทบจะพูดหรือเดินไม่ได้ เหมาได้พบกับซัลฟิการ์ อาลี บุตโต นายกรัฐมนตรีปากีสถานระหว่างการเดินทางเยือนปักกิ่งของนายกรัฐมนตรี ประมาณเวลา 17:00 น. ของวันที่ 2 กันยายน ค.ศ. 1976 เหมาประสบภาวะหัวใจวายครั้งรุนแรงยิ่งกว่าสองครั้งก่อนหน้าในปีเดียวกันซึ่งส่งผลกระทบต่อกล้ามเนื้อหัวใจส่วนใหญ่ ทำให้เขาต้องนอนพักรักษาตัวบนเตียง ในช่วงบ่ายของวันที่ 7 กันยายน อาการของเหมาทรุดลงอย่างสิ้นเชิง อวัยวะของเหมาล้มเหลวอย่างรวดเร็วและเขาก็เข้าสู่ภาวะโคมาไม่นานก่อนเที่ยงวัน และได้รับการใส่ท่อช่วยหายใจและเครื่องช่วยชีวิต
วันที่ 8 กันยายน เมื่อเห็นได้ชัดว่าเหมาซึ่งอยู่ในอาการโคม่าจะฟื้นคืนชีพไม่ได้อีกแล้ว เจ้าหน้าที่รัฐบาลจีนจึงตัดสินใจถอดเครื่องช่วยชีวิตของเขาออกในเวลาเที่ยงคืน เหมาถึงแก่อสัญกรรมในอีก 10 นาทีต่อมาในเวลา 00:10 น. ตามเวลาท้องถิ่นของวันที่ 9 กันยายน ค.ศ. 1976 สิริอายุ 82 ปี พรรคคอมมิวนิสต์จีนชะลอการประกาศการถึงแก่อสัญกรรมของเขาออกไปจนถึงเวลา 16:00 น. ของวันเดียวกัน โดยมีการออกประกาศทางวิทยุเผยแพร่ไปทั่วประเทศเพื่อแจ้งข่าวการอสัญกรรมของเหมา พร้อมทั้งเรียกร้องให้พรรคมีความสามัคคี
รัฐบาลจีนประกาศไว้ทุกข์ทั่วประเทศเป็นเวลา 1 สัปดาห์ โดยให้ลดธงชาติลงครึ่งเสา กิจกรรมบันเทิงและดนตรีทุกประเภทถูกระงับ และโรงละครต่าง ๆ ถูกปิด
คณะกรรมการจัดงานรัฐพิธีศพ.
เว่ย์ กั๋วชิง, หลิว ปั๋วเฉิง, เจียง ชิง, สฺวี่ ชื่อโหย่ว์, จี้ เติงขุย, อู๋ เต๋อ, วัง ตงซิง, เฉิน หย่งกุ้ย, เฉิน ซีเหลียน, หลี่ เซียนเนี่ยน, หลี่ เต๋อเชิง, เหยา เหวิน-ยฺเหวียน, อู๋ กุ้ยเซียน, ซู เจิ้น-หฺวา, หนี จื้อฝู, ไซฟุดดิน อาซิซี, ซ่ง ชิ่งหลิง, กัว มั่วรั่ว, สฺวี เซี่ยงเฉียน, เนี่ย หรงเจิน, เฉิน ยฺหวิน, ถาน เจิ้นหลิน, หลี จิ่ง-ฉฺเวียน, จาง ติ่งเฉิง, ไช่ ช่าง, โอลางฮู, งาปอย งาวัง จิกมี, โจว เจี้ยนเหริน, สฺวี เต๋อเจิน, หู ยฺวี่เหวิน, หลี่ ซู่เหวิน, เหยา เหลียนเว่ย์, หวัง เจิ้น, ยฺหวี ชิวหลี่, กู่ มู่, ซุน เจี้ยน, ซู ยฺวี่, เฉิ่น เอี้ยนปิง, ปาบัลฮา เกล็ก นัมไจ และเจียง หฺวา ทุกคนร่วมกันแสดงความเคารพต่อเหมาหลังจากที่อสัญกรรม
พิธีศพและพิธีรำลึก.
ร่างของเหมาที่ผ่านการดอง ห่มด้วยธงพรรคคอมมิวนิสต์จีนถูกตั้งไว้ในมหาศาลาประชาชนเพื่อให้ประชาชนได้มาแสดงความอาลัยเป็นเวลาหนึ่งสัปดาห์ ในช่วงเวลานี้ ประชาชนประมาณหนึ่งล้านคน รวมถึงทูตานุทูต ผู้นำพรรคคอมมิวนิสต์ต่างประเทศ และชาวต่างชาติที่อยู่ในประเทศจีนได้เข้าแถวผ่านหน้าเหมาเพื่อแสดงความเคารพครั้งสุดท้าย ภาพเหมือนอย่างเป็นทางการของประธานเหมาถูกแขวนไว้บนผนัง พร้อมด้วยป้ายที่มีข้อความว่า "สานต่อเจตนารมณ์ของประธานเหมาและการปฏิวัติของกรรมาชีพจนถึงที่สุด" จนถึงวันที่ 17 กันยายน วันที่ 17 กันยายน ร่างของเหมาถูกเคลื่อนโดยรถมินิบัสจากมหาศาลาประชาชนไปยังหมู่บ้านเหมาเจียว่าน และส่งต่อไปยังโรงพยาบาล 305 ซึ่งอยู่ภายใต้การดูแลของหลี่ จื้อสุย เพื่อนำอวัยวะภายในของเหมาไปเก็บรักษาในฟอร์มาลดีไฮด์
วิกเตอร์ โอซิมเฮน

วิกเตอร์ เจมส์ โอซิมเฮน (เกิด 29 ธันวาคม ค.ศ. 1998) เป็นนักฟุตบอลอาชีพชาวไนจีเรียซึ่งเล่นเป็นกองหน้าให้แก่กาลาตาซาราย และทีมชาติไนจีเรีย เขาได้รับการยกย่องอย่างกว้างขวางว่าเป็นหนึ่งในกองหน้าที่ดีที่สุดในโลก เขาขึ้นชื่อเรื่องการจบสกอร์ที่ยอดเยี่ยมและความแข็งแกร่ง
โอซิมเฮนเกิดในไนจีเรีย เขาเริ่มอาชีพนักฟุตบอลในเยอรมนีกับเฟาเอ็ฟเอ็ล ว็อลฟส์บวร์ค ใน ค.ศ. 2017 หลังจากอยู่กับสโมสรได้ 1 ฤดูกาลครึ่ง เขาย้ายไปชาร์เลอรัวที่เบลเยียมแบบยืมตัวในฤดูกาล 2018–19 ก่อนที่จะย้ายไปชาร์เลอรัวด้วยสัญญาถาวร แต่ไม่ได้ลงเล่นสักนัดและตัดสินใจย้ายไปลีล เขาเปิดตัวในการแข่งขันฟุตบอลสโมสรยุโรปกับลีลในยูฟ่าแชมเปียนส์ลีก ฤดูกาล 2019–20 ใน ค.ศ. 2020 โอซิมเฮนย้ายไปนาโปลีด้วยค่าตัวเป็นสถิติสโมสรที่ 70 ล้านยูโร เขาคว้ารางวัลนักฟุตบอลดาวรุ่งยอดเยี่ยมของเซเรียอา ในฤดูกาล 2021–22 เขาเป็นนักฟุตบอลแอฟริกันที่ทำประตูสูงสุดร่วมกันในเซเรียอา ร่วมกับจอร์จ เวอาห์ และซามุแอล เอโต และปัจจุบันยังครองสถิตินักเตะแอฟริกาที่ทำประตูได้มากที่สุดในฤดูกาลเดียว
วัดสามบัณฑิต

วัดสามบัณฑิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามบัณฑิต อำเภออุทัย จังหวัดพระนครศรีอยุธยา มีพื้นที่ประมาณ 195 ไร่
ต่อมาเมื่อ พ.ศ. 2455 มีพระธุดงค์ชื่อหลวงพ่อเป้า เดินทางมาปักกลด บริเวณต้นโพธิ์ใหญ่เป็นเวลานาน ชาวบ้านเลื่อมใสในกิจวัตรของท่านจึงร่วมกันสร้างกุฏิให้ท่านหลังหนึ่งและต่อมามีผู้ถวายเพิ่มขึ้นอีก 3 หลัง จึงได้ตั้งเป็นวัดขึ้นใหม่ โดยมีหลวงพ่อเป้าเป็นเจ้าอาวาสและมีเจ้าอาวาสสืบต่อกันมาจนถึงปัจจุบัน วัดได้รับพระราชทานวิสุงคามสีมาแล้ว แต่เดิมประมาณ พ.ศ. 2250 ได้รับพระราชทานวิสุงคามสีมาครั้งหลังเมื่อวันที่ 21 พฤศจิกายน พ.ศ. 2532
วัดมีศาลสมเด็จพระเจ้าตากสิน มีวัตถุโบราณที่เก็บมาจากทั่วบริเวณวัด และนำมารักษาไว้ในศาลนี้
อ้างแล้ว

อ้างแล้ว (Ibid.) เป็นรูปย่อของศัพท์ภาษาละตินว่า "ibīdem" หมายถึง "ในที่เดียวกัน" พบในอ้างอิงท้ายเรื่อง, หมายเหตุ, อ้างอิงบรรณานุกรม หรืออ้างอิงทางวิชาการ เพื่อสื่อถึงข้อมูลที่อ้างไว้ในหมายเหตุหรือรายการก่อนหน้า สิ่งนี้คล้ายคลึงกับ "Idem" ที่แปลตรงตัวว่า "เหมือนกัน" ย่อเป็น "id." มักพบในการอ้างอิงทางกฎหมาย
ในระบบ Chicago (ชื่อ-วันที่) อาจใช้ Ibid. สำหรับการอ้างอิงภายในข้อความที่มีการอ้างอิงก่อนหน้านี้จากแหล่งข้อมูลเดียวกันอย่างใกล้ชิด การอ้างอิงก่อนหน้านี้ควรมองเห็นได้ทันที เช่น ภายในย่อหน้าหรือหน้าเดียวกัน 
ผู้พิมพ์จำหน่ายข้อมูลทางวิชาการบางส่วนในปัจจุบันถือว่า "ibid." ไม่ควรเป็นตัวเอียง เนื่องจากเป็นศัพท์ที่พบได้ทั่วไป การใช้งานจะแตกต่างไปตามรูปแบบหรือคู่มืออ้างอิงว่า ibid. ควรต่อท้ายด้วยมหัพภาคหรือไม่ เช่น Oxford Standard for Citation of Legal Authorities ละเว้นมหัพภาคและไม่ขึ้นต้นด้วยอักษรตัวพิมพ์ใหญ่ ในขณะที่ Economist Style guide ใช้อักษรตัวพิมพ์เล็กขึ้นต้นพร้อมสิ้นสุดด้วยมหัพภาค
[1] E. Vijh, "Latin for Dummies" (New York: Academic, 1997), 23.
[2] Ibid.
[3] Ibid., 29.
[4] A. Alhazred, "The Necronomicon" (Petrus de Dacia, 1994).
[5] Ibid. 1, 34.
ตัวอย่าง.
แรฟีอ์ (เทศมณฑลออบอดอน)

แรฟีอ์  เป็นหมู่บ้านในตำบลแนซอร์ อำเภอแอร์แวนด์เคนอร์ เทศมณฑลออบอดอน จังหวัดฆูเซสถาน ประเทศอิหร่าน จากสำมะโน พ.ศ. 2549 ตำบลนี้มีประชากร 193 คนใน 40 ครัวเรือน
ตำบลรอฮ์กอน

รอฮ์กอน  เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งเป็น 21 หมู่บ้าน จากสำมะโน พ.ศ. 2549 ตำบลนี้มีประชากร 8,368 คนใน 1,994 ครัวเรือน
เจ้าหญิงนิลฮัน อ็อสมาโนลู

เจ้าหญิงนิลฮัน อ็อสมาโนลู  ประสูติเมื่อวันที่ 25 เมษายน 2530 เป็นพระธิดาใน เจ้าชายโอฮาน อ็อสมาโนลู และ นูราน ยีดิด ฮานิม ทรงเป็นพระนัดดาใน เจ้าชายฮารุน ออสมัน พระมุขแห่งราชวงศ์ออตโตมัน พระองค์ปัจจุบัน และเป็นสมาชิกพระราชวงศ์ออตโตมัน ทรงเสกสมรสกับ เมเหม็ด เบฮูนู วาตาเซเวอร์ มีพระบุตร 2 คน คือ
ซาลิไซลานิไลด์

<templatestyles src="Chembox/styles.css"/>
ซาลิไซลานิไลด์  เป็นสารประกอบทางเคมีซึ่งเป็นเอไมด์ของกรดซาลิไซลิก และอะนิลีน จัดเป็นทั้งซาลิไซลาไมด์และอะนิไลด์
อนุพันธ์ของซาลิไซลานิไลด์มีการใช้งานทางเภสัชวิทยาที่หลากหลาย อนุพันธ์ของคลอรีนรวมถึง นิโคลซาไมด์, ออกซีโคลซาไนด์ และราฟอกซาไนด์ ถูกใช้เป็นยาฆ่าหนอนพยาธิ รวมทั้งใช้เป็นยาฆ่าแมลง อนุพันธ์ของโบรมีน ได้แก่ ไดบรอมซาลัน เมตาบรอมซาลัน และไตรบรอมซาลัน ใช้เป็นสารฆ่าเชื้อที่มีฤทธิ์ต้านแบคทีเรียและเชื้อรา
การใช้ทางการแพทย์.
ซาลิไซลานิไลด์ เป็นสารเคมีต้านปรสิตที่มีฤทธิ์ต้านหนอนพยาธิบางชนิด เช่น พยาธิตัวตืดและ-หรือพยาธิใบไม้ ซาลิไซลานิไนด์ทุกชนิดออกฤทธิ์ในวงจำกัด โดยแต่ละชนิดก็มีผลกับปรสิตบางชนิดเท่านั้น ส่วนใหญ่นำไปใช้กับสัตว์เลี้ยงคือ โค, แกะ รวมทั้งม้า โดยให้ยาเป็นครั้งคราว
ยาฆ่าหนอนพยาธิที่ใช้ซาลิไซลานิไลด์ เริ่มผลิตจำหน่ายโดยบริษัทยาหลายแห่งในคริสต์ทศวรรษ 1960 และ 1970
สตีวี เรย์

แลช ฮัฟแมน (Lash Huffman; 22 สิงหาคม ค.ศ. 1958) เป็นนักมวยปล้ำอาชีพกึ่งเกษียณชาวอเมริกันที่รู้จักกันดีในชื่อบนสังเวียน สตีวี เรย์ (Stevie Ray) เขาเป็นที่รู้จักดีในอาชีพเจ็ดปีของเขากับ World Championship Wrestling (WCW) ตั้งแต่ปี 1993 ถึง 2000 ซึ่งเขาเป็นครึ่งหนึ่งของแท็กทีม Harlem Heat ร่วมกับ Booker T. Huffman น้องชายของเขาหรือที่รู้จักกันดีในชื่อ Booker T พวกเขาได้แชมป์ WCW World Tag Team Championship เป็นสถิติ 10 ครั้ง เขายังเป็นแชมป์ WCW World Television Championship ครั้งเดียวอีกด้วย ท่ามกลางเหตุการณ์อื่นๆ เขาได้เป็นเฮดไลน์ศึก Fall Brawl 1993 และ 1998 แบบ PPV เขายังได้รับบรรจุเข้าสู่หอเกียรติยศ WWE Hall of Fame ประจำปี 2019 ในฐานะแท็กทีม Harlem Heat